Laetitia Casta

Laetitia CASTA, plennome Laetitia Marie Laure Casta, (naskiĝis  en Pont-Audemer en departemento Eure) estas internacie konata Manekeno; ŝi nun turnas sin al kariero de kina kaj teatra aktorino.

 Infanaĝo 
Ŝi naskiĝis ĵaŭdon la  en Pont-Audemer en departemento Eure en Normandio, kie ŝi trapasis nur parton de sia infaneco, ĉar ŝi ĉefe vivis en Noisy-le-Grand, en Seine-Saint-Denis. Ŝiaj gepatroj estas Dominique Casta, komerca direktoro (korsikano), kaj Line Blin, libro-tenistino Normandino. Ŝi havas fraton, Jean Baptiste kaj fratinon, Marie Ange.

 Kariero 
 Manekeno 
En aŭgusto 1993, ŝi estis rimarkita de fotisto Frédéric Creceaux de manekena agentejo Madison en la plaĝo de San Ambrogio, en Lumio en Haute-Corse, kie ŝi kutimis ferii kun la patra familio (Ŝia avo estis arbaro-gardisto en Calvi).

Post unua provfotado kun fotisto Satoshi Saikusa, ŝi estis dungita kiel Manekeno de Vincent Peter, estro de manekena agentejo Madison kaj ekkonis internacian gloron. La plej grandaj markoj konkurencas por ŝi, amasmedioj kaj publiko tuj alproprigis ŝin.

Ŝi debutis per unua prezento por franca kudristo Jean-Paul Gaultier, poste daŭrigis por ĉiuj plej grandaj kudristoj en la mondo: Yves Saint Laurent, Chanel, Givenchy, Ralph Lauren, Victoria's Secret, Shimada… Ĉie en la mondo Parizo, Londono, Nov-Jorko, Los Angeles, Romo, Meksiko, Bahamoj… Ŝi aperas sur ĉiuj kovertoj de mod-magazinoj en la mondo, laborante pli specife por Usono. Ŝi estas la publica egerio de pluraj kosmetikaj markoj L'Oréal, Pantene… Usonanoj konsideras ŝin kiel la plej seksallogan virinon en la mondo depost Brigitte Bardot. En 1998, ŝi estis elektita «virino plej seksalloga» de magazino Rolling Stone.

En 1999, ŝi estis elektita por ekarnigi la novan "Marianne" de la Franca Respubliko, kies busto sidas en ĉiuj urbodomoj de Francio.

Ĉar plejmultaj manekenoj estas maldikaj, Laetitia Casta estas ankaŭ konata kiel plenforma. Ŝiaj mezuroj estas 90C-61-90.

Naturo estas en ŝia spirit-stato, tial Laetitia Casta ĉiam rifuzis havi fajlitajn dentojn aŭ refaritan nazon malgraŭ kritikoj kaj proponoj. Ŝia rideto estas hodiaŭ konata kiel atuto kaj estas parto de ŝia ĉarmo.

 Aktorino 
En 1999, ŝi sukcese lanĉis sin en aktora kariero en kino, per rolo de Falbala en filmo Astérix et Obélix contre César, de Claude Zidi, kun Christian Clavier, Gérard Depardieu, Michel Galabru, Pierre Palmade, Arielle Dombasle…

Ŝi daŭrigis poste en malluma drama ĝenro per Gitano de Lucía Junco, la telefilmo La Bicyclette bleue de Thierry Binisti, Les âmes fortes de Raoul Ruiz, Rue des plaisirs de Patrice Leconte…

En 2001, ŝi estis elektita el inter Estelle Hallyday, Nathalie Simon, Patricia Kaas kaj Daniela Lumbroso por modelo de busto de Marianne, simbolo de la Franca Respubliko en ĉiuj urbodomoj, post Brigitte Bardot en 1970, Mireille Mathieu en 1978, Catherine Deneuve en 1985, Inès de la Fressange en 1989 kaj antaŭ Évelyne Thomas en 2003).

En 2003, ŝi aperis en publica afiŝo de Galeries Lafayette, fotita de Jean-Paul Goude.

En 2004, ŝi unue alpaŝis teatron kiel komediistino, ĵaŭdon la  en Théâtre Antoine en Parizo, per rolo de Ondine en la samnoma teatraĵoSpektakla slipo , Ondine en Théâtre Antoine de la  ĝis la , de Jean Giraudoux, reĝisorita de Jacques Weber.

En 2007, ŝi aperis en publicaĵo por aŭtomobilo Twingo, jam plurfoje spektita en televido.

 Roloj 
 Kino 
 1999: Astérix et Obélix contre César de Claude Zidi: Falbala
 2000: Gitano, de Manuel Palacios: Lucía Junco
 2001: Les Âmes fortes de Raoul Ruiz: Thérèse
 2002: Rue des plaisirs de Patrice Leconte
 2003: Errance de Damien Odoul: Lou
 2006: Le Grand Appartement de Pascal Thomas: Francesca
 2007: La jeune fille et les loups: Angèle
 2008: Nés en 68 de Olivier Ducastel kaj Jacques Martineau: Catherine / Knabino kun ruĝa standardo
 2009: Visage de Tsai Ming-liang: Stelulino / Salomé
 2010: Gainsbourg, vie héroïque de Joann Sfar: Brigitte Bardot
 2011: Derrière les murs de Julien Lacombe kaj Pascal Sid: Suzanne
 2011: La Nouvelle Guerre des boutons de Christophe Barratier: Simone
 2011: The Island de Kamen Kalev: Sophie
 2012: Arbitrage de Nicholas Jarecki: Julie Cote
 2012: Do Not Disturb de Yvan Attal: Anna
 2013: Une histoire d'amour de Hélène Fillières: Juna virino
 2014: Des lendemains qui chantent de Nicolas Castro: Noémie Archambault
 2014: Sous les jupes des filles de Audrey Dana: Agathe
 2014: Una donna per amica de Giovanni Veronesi: Claudia
 2015: Des Apaches de Nassim Amaouche: Jeanne
 2018: L'Homme fidèle de Louis Garrel: Marianne
 2018: L'Incroyable Histoire du facteur Cheval de Nils Tavernier: Philomène

 Televido 
 2000: La Bicyclette bleue de Thierry Binisti por France 2 en 3 epizodoj, rolo: Léa Delmas.
 2004: La Sanfelice, rolo: Luisa Sanfelice.
 2007: Nés en 68 filmo adaptita al televida formato (2 x 100 minutoj) por ARTE. Rolo de Catherine, juna virino portata en la tumulto de la eventoj de majo 1968, kaj ties sekvo dum pli ol tridek jaroj.

 Teatro 
 2004: Ondine de Jean Giraudoux, reĝisoris Jacques Weber: Ondine, Théâtre Antoine
 2008: Elle t'attend de Florian Zeller, reĝisoris Florian Zeller, Théâtre de la Madeleine

 Muzikvideoj 
 Baby did a bad bad thing, de Chris Isaak
 Terre d'Oru, duopo Sting/I Muvrini, angla/korsika refaro de «Fields of gold» de la eksa gvidanto de The Police.

 Privata vivo 
Ŝi vivas inter Parizo, Londono, Nov-Jorko kaj Italio.

Ŝi havas du infanojn. La , ŝi naskis filinon Sahteene en Parizo. La patro de ŝia unua infano estas fotisto kaj reĝisoro Stéphane Sednaoui. La , ŝi naskis filon Orlando. La patro de ŝia dua infano estas Stefano Accorsi, itala aktoro kun kiu ŝi vivas ekde la jaro 2003, post apartiĝo de la patro de ŝia unua infano.

 Notoj kaj referencoj 

 Eksteraj ligiloj 

 Laetitia Casta
 Laetitia Casta en IMDb
 LaetitiaCasta.com (retejo de admiranto) 

Kategorio:Francaj manekenoj
Kategorio:Francaj aktoroj